German: Erste Massnahmen zur Sanierung der IV wurden bereits auf den 1. Januar 1998 ergriffen: Um das finanzielle Loch zu stopfen, wurden von den Überschüssen der Erwerbsersatzordnung (EO) 2,2 Milliarden in die IV verlagert. In einem weiteren Schritt soll die Finanzierung der IV wieder ins Gleichgewicht gebracht werden. Um dieses Ziel zu erreichen, will der Bundesrat im Rahmen der 11. AHV-Revision vorschlagen, die Mehrwertsteuer zugunsten der Invalidenversicherung ab dem Jahr 2003 um einen Prozentpunkt zu erhöhen.
French: Les premières mesures d'assainissement ont produit leurs effets au 1er janvier 1998. Pour réduire les dettes de l'AI, on a transféré 2,2 milliards de francs provenant des excédents de l'assurance pour perte de gain (APG). Il va falloir désormais redresser son financement. Aussi le Conseil fédéral va-t-il, dans le cadre de la 11e révision de l'AVS, proposer au Parlement de relever le taux de la TVA de un point à compter du 1er janvier 2003.
Italian: dell'AIDS e dell'epatite. Dal 1994, il
Romansh: 19 Lescha d'asil 2 Mesiras urgentas sin il sectur d'asil e d'esters 3 Heroin sin recept dal medi 4 Assicuranza d'invaliditad 5 Assicuranza da maternitad Objects da la votaziun Emprim project Lescha d'asil Segund project Conclus federal davart mesiras urgentas sin il sectur d'asil e d'esters Terz project Conclus federal per dar heroin sin recept da medi Quart project Midada da la lescha federala davart l'assicuranza d'invaliditad Tschintgavel project Lescha federala davart l'assicuranza da maternitad La nova lescha d'asil conferma ils princips da la politica svizra d'asil ed ils adatta a las circumstanzas midadas. Fugitivs da violenza obtegnan ina protecziun provisoria da persecuziun. La procedura vegn optimada, i vegnan introducidas mesiras per sbassar ils custs, ils abus vegnan cumbattids. Cunter la revisiun hai dà in referendum. Il conclus federal prenda en mira da cumbatter in comportament abusiv en la procedura d'asil. Questas disposiziuns gia messas en vigur èn er cumpigliadas en la lescha d'asil revedida. Cunter il conclus federal hai dà in referendum. Il cussegl federal ed il parlament vulan crear ina basa legala per cuntinuar a dar heroin sin recept dal medi sco furma da tractament renconuschida per grevs cas da toxicomania. I ha dà in referendum cunter il conclus. L'assicuranza d'invaliditad sto puspè avair ina basa finanziala equilibrada. La revisiun da la lescha è ina contribuziun a la sanaziun. Ins prevesa respargns tras l'abrogaziun futura dal quart da renta e da la renta supplementara sco er tras ulteriuras mesiras per sbassar ils custs. Cunter la revisiun hai dà in referendum. Mammas en Svizra duain obtegnair ina protecziun confurma al temp: mammas che lavuran obtegnan suenter la naschientscha da lur uffant in congedi da maternitad pajà da 14 emnas; tut las mammas, pia er quellas senz'activitad da gudogn, han il dretg d'ina prestaziun da basa, sch'ellas disponan be da pitschnas entradas da famiglia. Cun quai vegn finalmain ademplida in'incumbensa constitutiva da 1945. Cunter l'assicuranza da maternitad hai dà in referendum. Explicaziuns p. 4-11 Text da votaziun p. 12-43 Explicaziuns p. 4-11 Text da votaziun p. 44-47 Explicaziuns p. 48-53 Text da votaziun p. 50 Explicaziuns p. 54-59 Text da votaziun p. 60-63 Emprim project: Lescha d'asil L'emprima dumonda da la votaziun sa cloma: Vulais Vus acceptar la lescha d'asil (LAsil) dals 26 da zercladur 1998? Il cussegl naziunal ha approvà la lescha d'asil cun 114 cunter 59 vuschs tar 3 abstenziuns, il cussegl dals chantuns cun 36 cunter 5 vuschs. Segund project: Conclus federal davart mesiras urgentas sin il sectur d'asil e d'esters La segunda dumonda da la votaziun sa cloma: Vulais Vus acceptar il conclus federal dals 26 da zercladur 1998 davart mesiras urgentas sin il sectur d'asil e d'esters? Il cussegl naziunal ha approvà il project cun 118 cunter 60 vuschs tar 4 abstenziuns, il cussegl dals chantuns cun 35 cunter 7 vuschs. Scenaris da votaziun Ils 13 da zercladur votain nus davart la nova lescha d'asil e davart las mesiras urgentas sin il sectur d'asil e d'esters. Tar il conclus federal davart las mesiras urgentas vai per cumbatter abus. Disposiziuns egualas èn er cumpigliadas en la lescha d'asil. Pervia da lur urgenza ils ha il parlament gia mess en vigur sin il 1. da fanadur 1998. Tge effect han ils resultats pussaivels da la votaziun? Gea a la lescha, gea al conclus federal Il cussegl federal ed il parlament recumondan questa soluziun. Il mument che la nova lescha d'asil va en vigur remplazza ella las mesiras urgentas. Gea a la lescha, na al conclus federal Las mesiras urgentas perdan lur vigur. La lescha d'asil vegn abrogada. La nova lescha d'asil va en vigur senza questas. Na a la lescha, gea al conclus federal Il cussegl federal ed il parlament ston elavurar ina nova lescha d'asil. Las mesiras urgentas valan vinavant fin ch'ellas vegnan remplazzadas d'ina lescha nova, il pli ditg dentant fin ils 31 da december 2000. Na a la lescha, na al conclus federal La lescha vertenta che duvrass ina revisiun vala vinavant. Las mesiras urgentas perdan lur vigur. Il pli impurtant en furma concisa Princips da nossa politica d'asil La lescha d'asil d'oz ha 20 onns. Er sch'ella è sa cumprovada, sto ella vegnir adattada a las relaziuns midadas. Tgi che tschertga protecziun da persecuziun en Svizra duai obtegnair quella er vinavant. Ins sto dentant s'opponer energicamain a l'abus dal dretg d'ospitalitad. Re বিশুদ্ধsión necessaria da la lescha Durant ils davos onns èn vegnids tar nus adina dapli umans cun basegn da protecziun che fugian da la guerra u da la guerra civila, sco per exempel ils fugitivs da la Bosnia-Erzegovina. La lescha d'asil revedida ans pussibilitescha da recepir provisoriamain questas persunas a moda nunbirocratica. Ellas ston dentant returnar il mument che la situaziun en lur patria sa normalisescha. Autras disposiziuns, per exempel sin il sectur dal provediment, gidan a sbassar ils custs per ils fatgs d'asil. Mesiras urgentas cunter abus Deplorablamain succedi adina puspè che noss dretg d'asil vegn abusà. Tgi che na consegna nagins documents d'identificaziun, engiana las autoritads davart sia identitad u inoltrescha ina dumonda d'asil pir suenter ina dimora illegala pli lunga en Svizra duai be avair in dretg restrenschì da procedura ordinaria d'asil. Il parlament ha gia mess en vigur sin il 1. da fanadur 1998 questas disposiziuns d'abus sco conclus federal urgent. Ellas han gia gì in effect positiv. Pervia da referendum? Differents comités han prendì il referendum cunter ils dus projects. Els teman tranter auter che las prescripziuns novas davart cumbatter l'abus possian er pertutgar veritabels fugitivs. La nova lescha d'asil saja ultra da quai bler memia restrictiva e delicata pertutgant la constituziunalitad. Punct da vista dal cussegl federal e dal parlament Il cussegl federal ed il parlament considereschan la lescha nova e las mesiras urgentas per necessarias. Be uschia po la Svizra restar fidaivla a sia tradiziun umanitara ed a medem mument cumbatter l'abus a moda pli efficazia. 5 Tge portan ils dus projects? 1 La lescha d'asil revedida totalmain surpiglia dretg vertent e cumprovà e porta las sequentas novaziuns impurtantas: Conceder protecziun provisoria a fugitivs da violenza e da guerra: La nova reglamentaziun cumplessiva da la protecziun per persunas bandischadas tras la guerra è in punct central dal project. Persunas bandischadas tras la guerra n'adempleschan savens betg ils criteris per vegnir renconuschidas sco fugitivs. Malgrà quai dovran ellas nossa protecziun. La nova reglamentaziun sa basa sin ils sequents elements: - Il cussegl federal decida da princip da cas en cas, sche e quantas persunas ord in territori da crisa ch'obtegnan protecziun provisoria. - Questas persunas cun basegn da protecziun vegnan recepidas en Svizra senza proceduras singulas charas, uschia ch'ins reducescha ils custs da la procedura. - Finalmain na prevesa la reglamentaziun da dimora per persunas cun basegn da protecziun betg che questas persunas restian permanentamain en Svizra, mabain ch'ellas han da returnar en lur stadi da patria u da derivanza il mument che la situaziun lubescha quai. Per facilitar il return sco er per la reintegraziun da requirents d'asil e da protecziun en lur patria po la confederaziun finanziar projects en Svizra ed a l'exteriur (posts da cussegliaziun per returnar, projects da furmaziun euv.). Procedura d'asil: - L'obligaziun dals requirents d'asil per cooperar a la procedura d'asil vegn amplifitgada. - Per la procedura d'asil vegn ultra da quai annullada la sistida dals termins durant las vacanzas ed ils dis da firà, quai che ha savens prolungà la procedura. - La procedura d'asil a la plazza aviatica vegn reglada da nov: i vegnan fixads clers termins da tractament sco er la via giuridica. - Il medem temp resguarda la lescha meglier ils giavischs specifics da dunnas ed ils basegns spezials da persunas minorennas senz'accumpagnament. Pajament da prestaziuns da provediment Sco per asilants po la confederaziun indemnisar als chantuns er ils custs da provediment per fugitivs renconuschids en furma d'ina pauschala. 7 2 - Per il provediment dals fugitivs èn da nov cumpetents ils chantuns e betg pli las ovras d'agid. - Las ovras d'agid duain vinavant pudair duvrar lur savair professiunal en il rom da projects d'integraziun e da return. - Protecziun ed elavuraziun da datas personalas: Er sin il sectur d'asil vala natiralmain la protecziun da datas. Disposiziuns cleras pussibliteschan da manar registers electronics e fixeschan ils princips per il barat da datas cun autras autoritads. Il conclus federal davart mesiras urgentas sin il sectur d'asil e d'esters è entrà en vigur il 1. da fanadur 1998. El è limità e duai vegnir substituì tras la nova lescha d'asil. Sia finamira è da cumbatter in cumportament abusiv gia tar l'inoltraziun da la dumonda d'asil. El prevesa principalmain il sequent: - Ina procedura d'asil cumplessiva vegn refusada en cas da cumportament abusiv. Pertutgads èn estras ed esters che sa trategnan illegalmain en Svizra e vulan sulettamain retardar cun ina dumonda d'asil l'expulsiun smanatschanta, u persunas che na consegnan nagins documents d'identificaziun il mument ch'ellas inoltreschan la dumonda. En tals cas vegn be entrà sin la dumonda d'asil sch'i dat segns d'ina persecuziun en il pajais da patria u da derivanza. Il medem vala per dumondas da persunas ch'engianan cumprovadamain las autoritads davart lur identitad. - Il conclus federal introducescha ina obligaziun extendida da cooperar: requirents d'asil ch'èn pertutgads d'ina decisiun d'expulsiun exequibla ston cooperar a procurar documents da viadi. En cas da refusa po vegnir ordinà l'arrest da repatriament. - Estras ed esters ch'entran en Svizra malgrà ch'ins ha scumandà quai ad els pon vegnir mess en arrest da preparaziun per preparar la decisiun davart lur dretg da dimora. 8 Ils comités da referendum fan valair Emprim project: Lescha d'asil 'Na ad in dretg d'asil pli rigurus La nova lescha d'asil porta numerus pegiuraments en cumparegliaziun cun la lescha vertenta. Insaquantas midadas restrenschan l'access a la procedura d'asil ed han grevas consequenzas per ils fugitivs. Fugitivs ord territoris da guerra na duain betg pli vegnir renconuschids sco fugitivs ed obtegnair asil, sch'els vegnan recepids sco 'persunas cun basegn da protecziun'. Questa protecziun è dentant be provisoria. Il cussegl federal decida sulet cur che quests umans han da vegnir spedids enavos. Uschia vivan els en ina situaziun nunsupportabla da malsegirezza e n'han nagin dretg d'integraziun e da sustegn, sco che quai è previs per fugitivs renconuschids. Lur persecuziun individuala na vegn betg pli examinada. Tar l'entrada en Svizra vegnan sistidas eventualas proceduras d'asil per quests fugitivs ('persunas cun basegn da protecziun'). Da lur motivs persunals da fugia na vegn betg prendì conuschientscha. Las circa 5000 victimas da tortura e violaziun da la Bosnia ch'èn anc vegnidas renconuschidas sco fugitivs n'avessan tenor questa nova reglamentaziun obtegnì nagin asil e fissan tut tenor vegnidas spedidas enavos. La revisiun totala